ശസ്ത്രക്രിയക്കെത്തിയ യുവതിയെ ബോധം കെടുത്തി ആശുപത്രി ജീവനക്കാര് കൂട്ടബലാത്സംഗം ചെയ്തു പരാതിയുമായി യുവതി രംഗത്ത് പഞ്ചാബില് ശാസ്ത്രക്രിയക്കെത്തിയ യുവതിയെ കൂട്ടബലാല്സംഗം ചെയ്തു. പഞ്ചാബിലെ ഭത്തിന്ഡ നഗരത്തിലെ സ്വകാര്യ ആശുപത്രിയില് ചികിത്സയ്ക്കെത്തിയ യുവതിയെ ആണ് ആശുപത്രി ജീവനക്കാര് ഓപ്പറേഷന് തിയേറ്ററില് വെച്ച് കൂട്ടബലാത്സംഗത്തിനിരയാക്കിയത്. യുവതിയെ മെഡിക്കല് പരിശോധന നടത്തിയതായും മൊഴി നല്കിയിട്ടുണ്ട്. അന്വേഷണം ആരംഭിച്ചതായി പൊലിസ് പറഞ്ഞു. ഒക്ടോബര് നാലിന് തനിക്ക് ശസ്ത്രക്രിയ തീരുമാനിച്ചിരുന്നുവെന്നും ശസ്ത്രക്രിയയ്ക്കായാണ് ആശുപത്രിയിലെത്തിയതെന്നും യുവതി പോലീസിന് മൊഴി നല്കി. ഓപ്പറേഷന് തീയേറ്ററിലേക്ക് കൊണ്ടുപോയ യുവതിയെ അവിടെ വച്ച് ബോധം കെടുത്തിയ ശേഷം ആറ് ജീവനക്കാര് ചേര്ന്ന് ബലാല്സംഗം ചെയ്തു എന്നാണ് പരാതി. തന്നെ ആശുപത്രി ജീവനക്കാര് കൂട്ടബലാത്സംഗത്തിനിരയാക്കിയ കാര്യം ഡോക്ടര്മാരെ അറിയിച്ചില്ലെന്നും യുവതി പോലീസിനോട് പറഞ്ഞു.